z a p i s n i k
 16. SEJE IZVRŠNEGA ODBORA NTZS, 
dne 15.12.2011, ob 16.00 uri, sejna soba Varnost Maribor, Šmartinska 106, Ljubljana.
Prisotni člani IO:  Marjan Hribar, Branko Mihorko, Matija Krnc, Božo Šetina, Peter Žibrat, , Igor Novel, Mitja Horvat,  Danijel Šarlah, ;
Ostali: 
Darijan Vizjak, Milana Krmelj, Borut Štrumbelj;
Opravičili:
Robert Smodiš, Boštjan Tancer, Janez Pezelj;
Odsoten:       
Predlagan naslednji dnevni red:

1. Obravnava in sprejem dnevnega reda 
2. Pregled in potrditev zapisnikov. 

3. Trenutna finančna situacija 

4. Potrditev organizatorjev tekmovanj za sezono 2011-2012 (dodatni razpis)

5. Potrditev – novi sistem žreba nadgraditev  

6  Potrditev v.d. selektorja za mladino (moški)

7. NT invalidov – odprte zadeve 

8 . Projekt vključevanja rekreativcev v NTZS (R. Smodiš)

9 . Projekt 1000 NT miz (B. Horvat)

10 Tekoče zadeve (pismo ETTU, nagrajevanje Pezelj, statut, nagrade EP, pritožbe na registracijo – Vigini, pritožbe na igranje SNTL – ŽNTK Maribor, NTK Radlje – vrnitev pritožbene takse)
11. Razno 
Sklepčnost je zagotovljena (prisotnih 8 članov z glasovalno pravico).
ADD 1  G. Hribar odpre razpravo pod 1. točko dnevnega reda.

Predlaga sprejem dnevnega reda:
1. Obravnava in sprejem dnevnega reda 
2. Pregled in potrditev zapisnikov. 

3. Trenutna finančna situacija 

4. Potrditev organizatorjev tekmovanj za sezono 2011-2012 (dodatni razpis)

5. Potrditev – novi sistem žreba nadgraditev  

6  Potrditev v.d. selektorja za mladino (moški)

7. NT invalidov – odprte zadeve 

8 . Projekt vključevanja rekreativcev v NTZS (R. Smodiš)

9 . Projekt 1000 NT miz (B. Horvat)

10 Tekoče zadeve (pismo ETTU, nagrajevanje Pezelj, statut, nagrade EP, pritožbe na registracijo – Vigini, pritožbe na igranje SNTL – ŽNTK Maribor, NTK Radlje – vrnitev pritožbene takse)
11. Razno 

Predlaga se, da se točka 9. Umakne (g. Horvat je v tujini) in da se doda pod tekoče zadeve 13. MOPS. 
Dnevni red je bil soglasno sprejet.
Sklep 1: Izvršni odbor NTZS sprejme predlagani dnevni red s spremembami.
ADD 2  Marjan Hribar odpre razpravo pod 2. točko dnevnega reda. 
Na zapisnike ni bilo nobenih pripomb (vključene tudi korespondenčne seje 18., 19., 20., in 21.).
Sklep je bil soglasno sprejet.
Sklep 2: Izvršni odbor NTZS potrjuje zapisnik 15. redne seje in zapisnike korespondenčnih sej (18., 19., 20., 21.).
ADD 3  Marjan Hribar odpre razpravo pod 3. točko dnevnega reda.
Danijel Šarlah poda informacijo o finančnem stanju NTZS na dan 15.12.2012. Poda informacijo o trenutnem stanju na TRR NTZS, dolgov NTZS do dobaviteljev ter dolžnikov do NTZS. Vse knjižene postavke do omenjenega datuma ter predvideni izdatki naj ne bi presegli več kot 3.000 EUR našega proračuna. Počakati pa bo seveda treba na vse postavke, ki pridejo do konca leta in do konca januarja, ki se knjižijo v leto 2011.

Zaradi nemotenega delovanja NTZS in izpeljave tekmovalnih programov NTZS se predlaga ureditev limita v višini 15.000 EUR. Ta sredstva naj bi pomagala premostiti vmesno obdobje do pridobitve sredstev od FŠ in kasneje od MŠŠ.
Predsednik omeni, da je dobro, da imamo vse naše obveznosti pokrite, tako da ne prenašamo zadev v naslednje koledarsko leto.

Božo Šetina predlaga, da je treba pozvati vse neplačnike, da obveznosti takoj poravnajo. Predlaga sankcije proti neplačnikom.

Predsednik se strinja s predlogom, da se opozori neplačnike. V primeru neizpolnjevanja obveznosti se naj NTZS drži pravil.
Božo Šetina še vpraša ali imamo kaj odprtih postavk do tekmovalcev (reprezentantov).

Sekretar mu pojasni, da so vse zadeve urejene.

Predsednik še poda informacijo o intervjuju Bojana Tokiča, kjer omeni zgledno sodelovanje med NTZS in njim.

Sklepa soglasno sprejeta.

.
Sklep 3: Izvršni odbor NTZS se je seznanil s trenutnim finančnim stanjem in potrjuje zahtevek za zvišanje finančnega limita pri SKB.
Sklep 4: Izvršni odbor NTZS nalaga pisarni, da pospešeno izvede vse postopke za izterjavo dolgov; pozove vse dolžnike, da poravnajo svoje obveznosti do NTZS in v primeru neizpolnjevanja obveznosti naj se NTZS dosledno drži pravilnikov. 
ADD 4  Marjan Hribar odpre razpravo pod 4. točko dnevnega reda. 
Predsednik predstavi tematiko, ki pa je bila tudi podana v gradivu. Na samo gradivo ni bilo pripomb.

Sklep soglasno sprejet.

Sklep 5: Izvršni odbor NTZS potrjuje predlagane organizatorje za sezone 2011-12, kot je predlagala TRK (6 predlogov z organizatorji) v Prilogi 1.
ADD  5  Marjan Hribar odpre razpravo pod 5. točko dnevnega reda
STS in TRK predlagata nov sistem žrebanja, ki bo potekal po pravilih ITTF. Gre predvsem za spremembo, da bosta igralca iz iste predtekmovalne skupine izžrebana v različne polovice. Igor novel predlaga, da se naj ne bi tudi v prvem krogu srečala igralca iz istega kluba. Razvije se debata in pogledi glede igranja klubskih igralcev na igranje v prvem kolu precej različni. 

Kasneje se razvije debata okoli novih sistemov za igranje: prijave, odjave ….. Milana Krmelj pojasni zadeve glede tekmovanj. Podala je tudi poročilo. Problem vidi predvsem glede biltenov (nekateri hočejo bilten). Večinoma so problematični starši, ki bi radi imeli svoj bilten. Predlaga, da ne bi bilten tiskali v nedogled trenerjem, ampak samo (npr. selektorjem) ter ga obvezno izobesili na oglasne deske na dveh krajih v dvorani. Igor Novel poda mnenje da je tudi problem tiskanja glede kvalitete tiska oziroma resolucij tiska. Darijan Vizjak predlaga prijavo do četrtka pred tekmovanjem.
Predsednik predlaga, da  bi po končani sezoni naredili analizo samih tekmovanj, da ne bi prišlo do preveč sprememb in pripravili nove pravilnike za naslednjo sezono. 
Sklepa soglasno sprejeta.

Sklep 6: Izvršni odbor NTZS potrjuje spremembe glede žrebanja z uskladitvijo z ETTU in ITTF (igralci iste skupine se žrebajo v različne polovice). 
Sklep 7: Izvršni odbor NTZS potrjuje, da tiskanje biltenov za tekmovanja NTZS ni obvezno, odločitev kluba organizatorja pa je ali biltene tiska ali ne. V vsakem primeru pa se mora bilten izobesiti na dveh mestih v dvorani tekmovanja in jih redno dopolnjevati z ažurnimi podatki. 
ADD 6  Marjan Hribar odpre razpravo pod 6. točko dnevnega reda.
Dane Šarlah je v imenu STS podal zaključke sestanka STS, kjer je bila točka – izbor v.d. kapetana za mladino (mladinci in kadeti). Večina članov STS meni, da je kandidat Matej Petar ustrezen. Razvije se debata okoli v. d. na kakšen način in koliko časa. Na podlagi predlogov razpravljavcev se je izoblikoval končni predlog, ki ga formuliramo v sklepu.

Sklep soglasno sprejet.

Sklep 8: Izvršni odbor NTZS potrjuje Mateja Petarja za v.d. selektorja za mladince in kadete do izvolitve novega selektorja.
ADD 7 Marjan Hribar odpre razpravo pod točko 7. dnevnega reda.

Branko Mihorko poda osnovne poglede na projekt integracije Športa invalidov v Panožne športne zveze. Predstavi tudi gosta – sogovornika dr. Boruta Štrumblja, ki vodi med ostalim tudi projekt »Mreža enakih«. Predvsem si želi korak naprej h integraciji. Omeni tudi, da je NTZS v tem pogledu napredna, saj ni jasnega določila kako se naj integrirajo invalidi v NPŠZ. Pravi, da ima vsaka zveza svojo zgodbo.

Borut Štrumbelj poudari predvsem odlično delo ITTF-a glede integracije. Predvsem si želi sodelovanja z lokalnimi klubi kjer bi športniki invalidi sodelovali na procesu treniranja z lokalnimi klubi. Omeni tudi  možnost za sofinanciranje glede pridobivanja sredstev na državni ravni (sodelovanje in prijava vrhunskih tekmovalcev), vendar pod pogojem, če bo NPŠ (nacionalni program športa) sprejet. 
Peter Žibrat pravi, da ima izkušnje, saj so trije člani, ki trenirajo v Murski soboti in si želijo tekmovati v invalidski ligi, če bo to mogoče.

Matija Krnc omeni, da je po več letnem usklajevanju končno prišel »Hand book« za namizni tenis pod okriljem ITTF, ki ni več razdeljen, ampak je enoten in vključuje tudi šport invalidov. Omeni, da so tudi vsi sodniki  usposobljeni za vsa tekmovanja.
Razprava je tudi nanesla na samo organizacijo tekmovanj; ali jih organizirati skupaj?

Igor Novel omeni, da pri nas na tekmovanjih ŠŠD že poteka tekmovanje invalidov. Poda tudi informacijo o igranju invalidov v Italiji.

Milana Krmelj omeni, da invalidi že igrajo na rekreativnih turnirjih.

Dane Šarlah omeni, da je debata potekala tudi na STS. Redna točka bo na naslednjih sejah STS – šport invalidov. Sodelovanje z selektorjem Damjanom Lazarjem je zgledno. Finale ŠŠT poteka že več let v sodelovanju z zvezo invalidov ( Gorazd Vecko, Špela Rozman).

Predsednik omeni sodelovanje z športniki invalidi (s strani NTZS dodeljena finančna sredstva za priprave, pomoč pri opremljanju reprezentanc). Obstajajo možnosti pri sistemu in organizaciji tekmovanj, ki bi jih lahko skupno izvedli.

Branko Mihorko omeni primer NTK Ilirije, ki se je vključila v proces treniranja športnikov invalidov.

Borut Štrumbelj omeni možnost usposabljanja trenerjev za program invalidov preko ESS.   

Branko Mihorko še omeni uvrstitev treh športnikov invalidov na OI.
Božo Šetina omeni vzajemno pomoč. 
Pri nadaljnji razpravi pride do predloga, da se pripravi pogodba o sodelovanju in partnerskem odnosu med NTZS in ZŠIS.

Sklepi (štirje) soglasno sprejeti.

Sklep 9: Izvršni odbor NTZS se je seznanil z odprtimi vprašanji pri integriranju športa invalidov v NPŠZ.
Sklep 10: Izvršni odbor NTZS predlaga, da g. Mihorko pripravi predlog pogodbe med NTZS in ZŠIS.
Sklep 11: Izvršni odbor NTZS predlaga, da se na naslednji redni skupščini pripravi popravek števila članov STS (na 7) s tem, da se vključi kot 7. člana predstavnika ZŠIS.
Sklep 12: Izvršni odbor NTZS predlaga vključitev v tekmovalni sistem NTZS tudi vsaj eno skupno tekmovanje s športniki invalidi (Masters).
ADD 8  Marjan Hribar odpre razpravo pod točko 8. dnevnega reda.

Dane Šarlah pojasni, da je končni prišlo do realizacije vključevanja (registracij) rekreativcev. Trenutno imamo že seznam igralcev na internetu. Viri prihajajo  iz klubov direktno na zvezo, drugi vir pa je vključitev direktno na tekmovanjih (Janez Zore). Na spletni strani so podatki, ki so dovoljeni z zakonom o varstvu osebnih podatkov.
Glede članarine, kjer je bil predlog  da je registracija ena točka, je zaradi zamika pol sezone predlog ½ točke za sezono 2011/12. Kasneje pa ostaja članarina 1 točko na sezono.
Božo Šetina predlaga, da se klubom pošlje opomnik glede članstva rekreativcev v NTZS.

Predsednik omeni, da bi bila zanimiva ideja tudi predstavitev igralcev rekreativcev na zaključnem turnirju (Masters).  
Sklep soglasno sprejet.

Sklep 12: Izvršni odbor NTZS se je seznanil s projektom vključevanja rekreativnih igralcev v NTZS).
ADD 10  Marjan Hribar odpre razpravo pod točko 10. dnevnega reda.

10.1 Dane Šarlah pojasni zadevo glede pritožbe na ETTU zaradi kratenja pravic našemu igralcu Bojanu Tokiču zaradi ne nastopanja na tekmovanju SuperCup. Na kratko povzame vso zadevo, ki jo pojasni članom I.O.-ja. Zadeva je bila posredovana v kopijo  tudi članom I.O. NTZS je morala odreagirati, saj gre za skupen interes našega igralca in TZS. Pojasni še, da je bil na obisku predsednik ETTU g. Stefano Bosi, ki je dejal, da bo posredoval dve pismi in sicer; enega na NTZS in enega Bojana Tokiča.
Predsednik je pojasnil potek  sestanka z g. Bosijem. Pojasnil je vse zadeve okrog prijave ter klicanja rezerv za omenjeno tekmovanje (Supercup). Kljub temu, da si želimo dobrih odnosov z ETTU pa moramo podpreti interes našega igralca Bojana Tokiča in samo NTZS. Predsednik je tudi takoj opravil razgovor z Bojanom Tokičem. Predsednika ETTU je vprašal ali ima ETTU kakšno rešitev za Tokiču (ali odškodnino ali wild card za kakšno tekmovanje). 

10.2 Točka nagrajevanje se premakne na naslednjo sejo. Kljub temu je prišla s strani Igorja Novela pripomba glede izvajalca samih nagrad.
Sklep 13: Izvršni odbor NTZS se je seznanil s  potekom in stanjem pritožbe naslovljene na ETTU glede Bojana Tokiča ter s pripombami na proces nagrajevanja v NTZS.
10.3 Predsednik je predlagal  na sprejemu in tiskovni konferenci po EP Gdansk denarno nagrado za igralca Bojana Tokiča in trenerja Bojana Raka zaradi osvojitve dveh bronastih medalj (posamezno in dvojice).
Sklep soglasno sprejet.

Sklep 14: Izvršni odbor NTZS potrjuje nagradi  za dosežke na EP v Gdansku Bojanu Tokiču v višini 2000 EUR in Bojanu Raku 1000 EUR.
10.4 Igor Novel  še enkrat pojasni pritožbo NTS Arrigoni na odločitev TRK. Razvije se diskusija okrog primera, ki je omenjen v gradivu. Sam se glasovanja ne bo udeležil, saj mu to ne pripada.
Milana Krmelj v imenu TRK pravi, da je TRK večkrat razpravljali o samem primeru, da je bila nedodelana registracija in preko vseh rokov registracija ni izvedljiva za to sezono.

Dane Šarlah pojasni, da do sedaj še nikoli nismo posredovali glede izpisnice tujega igralca na nobeno zvezo, vendar smo v danem primeru tudi to storili.

Igor Novel posreduje še nove informacije glede tega primera. Smatra, da je dostavljena dokumentacija bila v redu (dopolnitev manjkajočih dokumentov).

Milana Krmelj omeni da  je TRK prejela e-mail brez uradnega podpisa in žiga, za katerega smatra da ni verodostojen dokument. 
Božo Šetina se sprašuje ali ima na današnji dan igralec vse  zahtevane papirje za prestop.

Predsednik pravi, da je za kompromis, vendar sam pravi, da se moramo držati rokov glede prestopa, katere nam nalagajo pravilniki. Samo nespoštovanje pravilnika lahko pripelje do novih pritožb, katere lahko povzroči igranje igralca ali igralcev, ki ni bil ali niso bil registrirani v uradnem prestopnem roku. Neodzivnost italijanske zveze pa ni v domeni NTZS. Z registracijo izven prestopnega roka se ne strinja.
Igor Novel pravi, da ne gre zadev mešati (eno je dokumentacija, drugo pa prestopni rok).

Predsednik omeni, da zadevo popolnoma razume, ter omeni, da I.O. lahko odločitev TRK o podaljšanju roka tudi prekliče.

Milana Krmelj pravi, da je z njene strani bila storjena napaka, ko je predlagala podaljšanje roka za prestop v omenjenem primeru. Omeni tudi povezavo koledarja z omenjenim primerom. Omeni, da je bila pripravljena pomagati pri razrešitvi primera, vendar so bile zadeve pomanjkljivo pripravljene, zato se je TRK odločila, da se prestopa ne opravi. Predlaga pa, da se da primer na glasovanje.
Božo Šetina še enkrat vpraša ali imamo danes vse dokumente za prestop ali ne.

Milana Krmelj pojasni, da nima vseh dokumentov za prestop (manjka uradno potrjen dokument italijanske zveze).

Predsednik še enkrat poudari, da je treba pravilnike spoštovati in da predlog, ki se glasi: Glede pritožbe na registracijo NTS Arrigoni I.O. NTZS potrjuje odločitve TRK . 
Sklep sprejet 7 glasov za in 1 vzdržan.

Sklep 15: Izvršni odbor NTZS potrjuje odločitev TRK v primeru pritožbe NTS Arrigoni (prestop Vigini). Prestop se ne odobri.
Igor Novel omeni neodzivnost predsednice na njegove prošnje o neustrezni dokumentaciji. Pravi, da so sami pritožbeni postopki prepočasni, saj s tehnologijo, ki jo imamo lahko postopke pospešimo. 

Milana Krmelj omeni, da je na vse dopise odgovarjala, samo na dopis Novela pa ni odgovorila takoj, saj je hotela, da odgovori v imenu TRK.
Božo Šetina se sprašuje ali so predsedniki komisij in člani I.O.-ja dolžni odgovarjati na vprašanja, ki na njih prihajajo ustno.

Matija Krnc omeni, da so predstavniki I.O. in predsedniki komisij amaterji, ter smatra, da je I.O. tisti, ki odgovarja na vprašanja.

Darijan Vizjak omeni, da  je treba odgovoriti ažurno do postopkov, ki so za pritožbo in prihajajo na organe (I.O., STS. TRK …..).

 Sklep soglasno sprejet.

Sklep 16: Član I.O. predlaga, da vsi organi, njihovi predsedniki vseh teles v NTZS odgovarjajo  v roku 14 dni v okviru svojih pristojnosti na vprašanja ali pobude klubov.
10.5 Predsednik odpre pritožbo na  temo igranja lige ob sredah s strani ŽNTK Maribora. Prisotne seznani s sestankom med bivšim predsednikom LO Igorjem Petrovčičem glede prekoračitve pooblastil I.O. glede  sprejema samega koledarja. Mogoče je bila razprava o ligaškem koledarju bila premalo široka, vendar na sami seji I.O. ni bilo predstavnika LO, predstavnika igralcev in trenerjev.  Predsednik tudi pojasni, da je z informacijah na terenu prejel veliko pobud za ponovno igranje »Play Off«. Dogovor je, da se čim prej pripravi široka razprava  in da se pripravi predlog s strani LO in STS, ki bi šel kot predlog v potrditev na I.O.. Sistem pa naj bi ostal v veljavi 4 leta.
Darijan Vizjak kot član novega LO poda informacijo, da je novi predsednik LO  Miroslav Tokič, podpredsednik pa je Darijan Vizjak.  
Mitja Horvat vpraša ali so bile priprave za mlade zaradi prestavitve lig izvedene. Darijan Vizjak odgovori, da sam koledar glede sred ni bil dobro izbran. 

Predsednik poda informacijo glede priprav. Edine priprave, ki niso bile izveden le priprave za tako imenovane »krompirjeve počitnice«. Decembrske priprave pa bodo.

V prihodnje pa je število priprav zelo odvisno od financiranja FŠ in MŠŠ. 

Darijan Vizjak omeni, da priprave tudi niso bile organizirane iz dveh razlogov in sicer: v tem terminu je bilo MP Slovaške  za mladino, ter kot oteževalna okoliščina je bila kadrovska zadeva – smo bili brez selektorja.
10.6 Predsednik odpre pritožbo NTK Radelj glede vračila sredstev  za pritožbo. 

Dane Šarlah pojasni, da so bili organizirani sestanki komisij na to temo. Zadeva je s strani TRK končana, saj so NTK Radlje spoznali kot neodgovornega prireditelja in so jim tekmovanje odvzeli. Stroški so nastajali v zvezi s pritožbo.

Božo Šetina se sprašuje ali so s pritožbo uspeli; če so se jim denar vrne če niso pa ne.   

Sklep sprejet 7 glasov za in 1 vzdržan.

Sklep 17: Izvršni odbor NTZS zavrača vračilo sredstev pritožbene takse NTK Radlje.
10.7 Predsednik odpre zadevo 13. MOPS.

Matija Krnc pojasni probleme glede razpisa za WJC. Organizacijski odbor MOPS2012 je odgovoren za razpis. V razpravi se nakaže tudi na nekaj problemov, ki so povezani v zvezi z WJC. 

Sklep 18: Izvršni odbor NTZS se seznani s problematiko WJC in nemudoma pozove organizacijski odbor MOPS 2012, da takoj pripravi razpis za WJC.
10.8 Predsednik odpre zadevo – prestop tujega igralca za igranje za Slovenijo
Dane Šarlah poda informacijo o morebitnem prestopu tujega igralca za Slovenijo. Razvije se debata o takšnih prestopih.
 Sklep 19: Izvršni odbor NTZS se seznani s problematiko. NTZS nima zadržkov glede prestopa igralca za Slovenijo, če za NTZS to ne predstavlja finančnih obveznosti in tudi jemanja kvot za mednarodne turnirje našim igralcem.
10.9 Dane Šarlah poda informacijo, ki je bila danes sprejeta na STS glede tekmovanj v Januarju 2012. Z izvolitvijo novega selektorja je zadeva veliko lažja, saj bomo lahko pripravili program, ki pa ga bomo tudi finančno opredelili, ko dobimo podatke od FŠ in MŠŠ. Zato naj bi šli na tekmovanja v januarju samo res najboljše ekipe.

Sklep 20: Izvršni odbor NTZS se seznani s tekmovanji v januarju 2012.
10.10 Dane Šarlah pojasni, da trenerska organizacija ne deluje. Rabimo pa komisijo, ki bo prevzela nase trenutno izdajanje licenc za trenerje. Komisija naj bi bila v sestavi (Rak, Vizjak, Krmelj, Šarlah).
Sklep 21: Izvršni odbor NTZS predlaga, da se za v.d. predsednika trenerske organizacije, ki bo reševal tekočo problematiko do izvolitve novega predsednika potrdi enega člana omenjene komisije, ki ga bodo med sabo izbrali člani.
ADD 11  Marjan Hribar odpre razpravo pod točko 11. dnevnega reda.

Igor Novel ima več vprašanj in sicer:
· Smernice za sezono 2011-12

· Pogodbe reprezentantov

· Kriteriji strokovno tehničnega sveta

· Kriteriji za dodeljevanje opreme

· Razpis za slogan v Beli Žogici

· Razpis za portal

· Obisk kluba v zamejstvu ob 50. Letnici obstoja Kras Zgonik

Predsednik odgovori, da si morda na trenutke postavljamo preveč ambiciozne cilje glede na našo organizacijo, vendar smatra, da je vseeno treba zadeve speljati do konca.  Tudi sam je mnenja, da bi bile pogodbe z vsemi igralci nepotrebne. Pravi, da vsak, ki bo uvrščen  med 50 na svetu dobil svojo pogodbo. Tudi glede perspektivnih igralcev (Jan Žibrat) bomo obravnavali primer do primera.

Dane Šarlah odgovori, da je bila seja, ki je bila sklicana v novembru na kateri se naj bi dorekli kriterije in smernice za sezono 2011-12 neuspešna. Predlogi so prišli le od dveh selektorjev in enega člana STS. Tabele s temi podatki so vneseni. V kategoriji 10 – 12 let, ki naj bi predstavljala perspektivno skupino pa nismo prejeli. V bodoče se bo treba preusmeriti tudi na regijske kapetane (SVR in MRNTZ), da bomo prišli do podatkov igralcev, ki jih bomo kasneje lahko umestili v skupine.

Glede financ imamo narejen program do konca leta. Čakamo pa na podatke FŠ, da bomo lahko ovrednotili programe nastopov (s selektorji) s finančnimi zmožnostmi. Želja je, da bi se igralcem, ki izpolnjujejo pogoje (so primerljivi v trenažnem procesu s tujimi igralci) omogočili več tekmovanj. Tudi tega nismo naredili, saj nimamo podatkov, saj nihče noče poseči v to zadevo. Tudi pri samem TOP-u mladincev je hotel spremembo v prvi skupini, vendar neuspešno. Ker denarja primanjkuje, bi bilo smotrno na tekmovanja pošiljati samo igralce, ki izpolnjujejo kriterije. Tudi o centru se govori, ki bi bil vsekakor primeren za dvig kvalitete, vendar so zadeve brez novih finančnih virov težko uresničljive.

Igor Novel sprašuje kako je s Tibhar opremo. Reprezentanco opremlja TIBHAR. Glede individualne opreme pa je treba kontaktirati same proizvajalce. V Sloveniji je kar nekaj igralcev, ki imajo pogodbe z različnimi proizvajalci. Zveza s temi pogodbami nima nič, lahko pa pomaga v komunikaciji s proizvajalci. 
Glede razpisa za slogan nimamo podatkov.

Razpis za portal je bil objavljen. Prišla sta dve ponudbi. Izbrana je ponudba Creativ. Odgovore o razpisu bomo poslali obema ponudnikoma.
Seja je bila zaključena ob 20.00 uri.







           Zapisal: Danijel Šarlah
